Michael Gambon

Michael Gambon (født 19. oktober 1940, død 27. september 2023) var en irskfødt britisk skuespiller med erfaring fra film, fjernsyn og scene.

Bakgrunn 
Michael Gambos mor, Mary (født Hoare), var sydame, og faren, Edward Gambon, arbeidet med maskiner under andre verdenskrig. Hans familie utvandret til Storbritannia etter andre verdenskrig i 1945. Da var Gambon seks år. Faren fikk arbeid på gjenoppbygningen i London etter alle krigsødeleggelsee, og bosatte familien i Mornington Crescent i Londons Camden Borough. Faren fikk ordnet med at Michael fikk britisk statsborgerskap, noe som senere muliggjorde at da han i eldre år ble adlet så fikk han et substantive (snarere enn et honorary) «knighthood». 

Oppdragelsen var katolsk, og han gikk op St Aloysius Boys' School i Somers Town og var ministrant i kirken. Han fortsatte ved St Aloysius' College i Highgate, der også skuespilleren Peter Sellers fikk sin utdannelse. Senere flyttet han til North End i Kent, der han gikk på Crayford Secondary School som han forlot uten slutteksamen da han var 15 år gammel. 

Så gikk han i lære hos en redskapsmaker hos Vickers-Armstrong. Da han var 21 år hadde han kvalifisert seg som ingeniørtekniker. Han forble i det faget i ett år, og tok med seg gjennom resten av livet en interesse for samler av ganle våpen, klokker, ur og klassiske biler.

Skuespillerkarriere 
Gambons karriere begynte i 1963 i Dublin, ved Edwards-MacLiammoir Gate Theatre.

Gambon fikk sin filmdebut i regissøren Laurence Oliviers Othello i 1965. Han spilte så romantiske hovedroller, og en av disse var rollen som «Gavin Ker» i BBC-serien The Borderers fra tidlig 70-tall. Hans utseende gjorde ham til en karakterskuespiller, og det var ikke før Dennis Potters The Singing Detective (1986) at hans navn ble kjent. Etter denne suksessen, som han vant en BAFTA-pris for, spilte han i suksessfilmer, som f.eks. The Cook, The Thief, His Wife and Her Lover fra 1989, hvor også Helen Mirren spilte en av hovedrollene, mens han også spilte i filmer som ikke fikk så stor oppmerksomhet og suksess.

Gambon kunne også ha blitt James Bond-fremstiller, for produsentene for denne filmserien testet ham for rollen. Men det ble ikke noe av, forde de ansvarlige ikke ville besette rollen nok en gang med en «ukjent» skuespiller etter at George Lazenby hadde innehatt rollen. 

Fra 1992 til 1993 spilte han hovedrollen i tolv episoder av den britiske fjernsynsserien om kommissar Maigret.

Han spilte hovedrollen som «Fjodor Dostojevskij» i den ungarske regissøren Károly Makks film Spilleren (1997) som handlet om prosessen rundt skrivingen av Dostojevskijs roman Spilleren.

I de senere år gjorde filmer som Sensommerdansen (1998) og Plunkett & Macleane (1998), så vel som opptredener i fjernsynsserier som Wives and Daughters (1999) (som han mottok en ny BAFTA-pris for), en TV-adapsjon av Becketts Endgame (2001) og Perfect Strangers (2001), ham til en av Storbritannias mest ettertraktede skuespillere, så vel som viste hans talent for komedie.

I 2004 fikk han bevist sin store spennvidde med sin opptreden i de fem filmene Wes Andersons komedie Livet under vann med Steve Zissou, gangsterfilmen Layer Cake, det teatralske dramaet Being Julia og action-fantasifilmen Sky Captain and the World of Tomorrow. Men kanskje var hans mest signifikante rolle dette året «Albus Humlesnurr», Galtvorts rektor i den tredje filmen etter J.K. Rowlings bokserie, Harry Potter og Fangen fra Azkaban, som han overtok etter den irske skuespilleren Richard Harris' bortgang. 

Han har i det senere også opptrådt i BBCs program Top Gear, som i Norge er vist på NRK, hvor han fikk en Suzuki Liana til å kjøre på to hjul i siste sving. Siste sving på Dunsfold Park-banen har nå fått navnet «Gambon» etter dette stuntet.

Gambon spilte igjen rollen som Albus Humlesnurr i filmen Harry Potter og Ildbegeret, som hadde premiere i november 2005. Han spilte også rollen som Albus Humlesnurr i Harry Potter og Føniksordenen, som hadde premiere 2007, og var også med i Harry Potter og halvblodsprinsen.

Gjennom sin karriere har Gambon spilt i filmer, fjernsynsserier og på scener med en rekke skuespillere, regissører og manusforfattere, Maggie Smith, Miranda Richardson, Dennis Potter og Derek Jacobi er bare noen av disse.

Gambon hadde pilotsertifikat.

Gambon døde på sykehus i Witham i Essex den 27. september 2023 i en alder av 82 år som følge av en lungebetennelse.

Filmografi 
 2018: Johnny English Strikes Again som Agent 5
 2017: Paddington 2 som Onkel Pastuzo.
 2014: Paddington som Onkel Pastuzo
 2011: Harry Potter og dødstalismanene – del 2 «Albus Humlesnurr»
 2010: Dr. Who A Christmas Carol «Kazran Sardick»
 2009: Harry Potter og Halvblodsprinsen (orig. Harry Potter and the Half-Blood Prince),  «Albus Humlesnurr»
 2007:  Harry Potter og Føniksordenen  (orig.  Harry Potter and the Order of Phoenix), «Albus Humlesnurr»
 2006 The Good Shepherd 
 2005 Harry Potter og Ildbegeret (orig. Harry Potter and The Goblet of Fire), «Albus Humlesnurr»
 2004 Being Julia
 2004 Deep Blue, «Narrator»
 2004 Harry Potter og Fangen fra Azkaban (orig. Harry Potter and the Prisoner of Azkaban), «Albus Humlesnurr»
 2004 Layer Cake, «Eddie Temple»
 2004 Livet under vann med Steve Zissou (orig. Life Aquatic with Steve Zissou), «Oseary Drakoulias»
 2004 Sky Captain and the World of Tomorrow, «Editor Paley»
 2003 Angels in America, «Prior 1»
 2003 Open Range, «Denton Baxter»
 2003 Sylvia, «Professor Thomas»
 2003 The Actors, «Barreller»
 2002 Ali G - Indahouse (orig. Ali G in Da House), «Statsminister»
 2002 Path to War
 2001 Blackmail (orig. High Heels and Low Lifes), «Kerrigan»
 2001 Charles Dickens' En julefortelling (orig. Christmas Carol: The Movie)
 2001 Charlotte Gray, «Levade»
 2001 Gosford Park, «Sir William McCordle»
 2000 Apenes eventyr (orig. Le Château des singes)
 2000 Endgame, «Hamm»
 2000 Longitude
 1999 Plunkett & Macleane (orig. Plunkett and Macleane), «Lord Chief Justice Gibson»
 1999 Sleepy Hollow, «Baltus Van Tassel»
 1999 The Insider, «Thomas Sandefur»
 1999 The Last September, «Sir Richard Naylor»
 1998 Sensommerdansen (orig. Dancing at Lughnasa), «Father Jack Mundy
 1997 Kjærlighetens vinger (orig. The Wings of the Dove), «Kates far»
 1996 Bibelen: Samson og Delila (orig. The Bible: Samson and Delilah)
 1996 Det suser i sivet (orig. The Wind in the Willows)
 1996 Mary Reilly, «Marys far»
 1996 Nothing Personal
 1996 Spilleren (orig. The Gambler), «Dostojevskij»
 1996 The Innocent Sleep, «Matheson»
 1995 Bullet to Beijing
 1995 Midnight in St. Petersburg (orig. Led Deighton's Midnight in St. Petersburg), «Alex Alexovich»
 1995 Two Deaths, «Daniel Pavenic»
 1994 Black Out (orig. Clean Slate), «Cornell»
 1994 En ganske alminnelig mann (orig. A Man of No Importance)
 1994 Squanto - en indianerlegende (orig. The Last Great Warrior), «Sir George»
 1992 Toys, «Generalen»
 1991 Mot maktens høyder - Mobsters (orig. Mobsters: The Evil Empire)
 1989 Dagens hete (orig. The Heat of the Day)
 1989 Kokken, tyven, hans kone og hennes elsker (orig. The Cook The Thief His Wife & Her Lover)
 1989 The Rachel Papers
 1988 Missing Link
 1988 Paris by Night
 1986 Den syngende detektiv (orig. The Singing Detective)
 1986 Dikter-Dandyens drama (orig. Oscar Wilde), «Oscar Wilde»
 1986 Flukten mot havet (orig. Turtle Diary)
 1974 Udyret må dø! (orig. The Beast Must Die!)

Referanser

Eksterne lenker 
 

Britiske skuespillere
Irske skuespillere
Skuespillere i Harry Potter-filmer
Personer fra Dublin
Personer fra London